 O maşină Tesla a luat foc în condiţii bizare. Maşina nu ar fi avut şofer.
O maşină Tesla Model S Plaid, cea mai nouă lansată, a luat foc pe străzile din suburbia din Philadelphia. Pompierii au reuşit să stingă focul după trei ore, maşina fiind complet distrusă.
Pompierii s-au luptat timp de trei ore să stingă o maşină Tesla în flăcări, care a luat foc într-o suburbie din Philadelphia, relatează Daily Mail.Autorităţile au declarat că au fost chemate în urma unui apel făcut de un rezident al cartierului, care a văzut "o Tesla, fără şofer, în timp ce ardea", însă lipsa şoferului nu a putut fi confirmată din cauza lipsei dovezilor video.Departamentul de pompieri Gladwyne a spus că nu au existat persoane rănite, însă din Tesla nu a mai rămas altceva decât o bucată de metal şi cenuşă.Ce a mai rămas după ce o maşină Tesla a luat foc. Foto: Gladwyne Volunteer Fire Company / Daily MailPotrivit Electrek, maşina este noul model S Plaid, având în vedere cum arătau roţile şi partea din faţă a maşinii în pozele apărute, în urma incidentului.Tesla a lansat modelul S Plaid pe 11 iunie, moment în care CEO-ul companiei, Elon Musk, a spus că poate atinge 100 de kilometri/oră în mai puţin de două secunde şi poate atinge o viteză maximă de 320 de kilometri/oră, dar are nevoie de roţi şi anvelope adecvate pentru un cost suplimentar nedezvăluit.Nu este clar modul în care acest incident va afecta numărul de vânzări, însă Tesla a fost criticată în trecut pentru maşinile care au luat foc.Un incident asemănător s-a întâmplat în noiembrie 2020, în Texas, când un Tesla Model S a luat brusc foc.Un alt eveniment a avut loc în luna aprilie, când o maşină Tesla a intrat într-un copac, a luat foc şi a omorât două persoane.